Σαρλ ντε Λα Φος

Ο **Σαρλ ντε Λα Φος** (γαλλικά: Charles de La Fosse), γεννήθηκε στις 15 Ιουνίου 1636 στο Παρίσι, όπου πέθανε στις 13 Δεκεμβρίου 1716, ήταν Γάλλος ζωγράφος.

Οι πίνακες και οι διακοσμητικές ιστορικές και αλληγορικές τοιχογραφίες του έπαιξαν σημαντικό ρόλο στην ιστορία της γαλλικής τέχνης, καθορίζοντας τη μετάβαση από τον κλασικισμό του στυλ Λουδοβίκου ΙΔ΄ προς ένα πιο ελαφρύ και χαριτωμένο ρυθμό που προήγγειλε τη ζωγραφική του ροκοκό του 18ου αιώνα.

## Βιογραφικά στοιχεία
[αριστερά|μικρογραφία|250x250εσ|''Η [Κλυτία (Ωκεανίδα)|Κλυτία μεταμορφώνεται σε άνθος*, 1688, [[Ανάκτορο των Βερσαλλιών|Βερσαλλίες]]]]
Ο Σαρλ ντε Λα Φος γεννήθηκε στο Παρίσι σε οικογένεια χρυσοχόων. Γιος κοσμηματοπώλη που του έδωσε γεύση στη ζωγραφική, μαθήτευσε στο εργαστήριο του [[Σαρλ Λε Μπρεν]] το 1654-1655. Έμεινε εκεί για τρία χρόνια και εξοικειώθηκε με τους κανόνες που επέβαλε η πολυτελής διακόσμηση. Επηρεάστηκε από τον κλασικισμό του Λε Μπρεν και έγινε ένας από τους πιο αξιόλογους μαθητές του.

Υπό τη διεύθυνση του Λε Μπρεν, συμμετείχε στη δημιουργία των μεγάλων διακοσμητικών έργων που έγιναν κατά τη βασιλεία του [[Λουδοβίκος ΙΔ΄ της Γαλλίας|Λουδοβίκου ΙΔ΄]]. Φεύγοντας από τη Γαλλία το 1662, πέρασε δύο χρόνια στη [[Ρώμη]] όπου μελέτησε τα έργα του [[Ραφαήλ]] και τρία στη [[Βενετία]], όπου μελέτησε και επηρεάστηκε από τους μεγάλους Βενετούς ζωγράφους του 16ου αιώνα, ιδιαίτερα τα έργα των [[Τζορτζόνε]], [[Τιτσιάνο]], [[Πάολο Βερονέζε|Βερονέζε]], [[Τιντορέττο]] και [[Κορρέτζο]] και εκπαιδεύτηκε στην τεχνική της [[Νωπογραφία|νωπογραφίας]]. 
[[Αρχείο:Château_de_Versailles,_salon_de_Diane,_Jason_et_les_Argonautes_débarquant_en_Colchide,_Charles_de_La_Fosse.jpg|αριστερά|μικρογραφία|250x250εσ|*Ο Ιάσονας και οι Αργοναύτες αποβιβάζονται στην Κολχίδα*, [[Ανάκτορο των Βερσαλλιών|Βερσαλλίες]]]]
Η επιρροή των παρατεταμένων σπουδών του στα έργα του [[Πάολο Βερονέζε|Βερονέζε]] είναι εμφανής στους πίνακες *Η διάσωση του Μωυσή* και *Η αρπαγή της Προσερπίνας* (και οι δύο στο [[Μουσείο του Λούβρου|Λούβρο]]), το τελευταίο το παρουσίασε στη [[Βασιλική Ακαδημία Ζωγραφικής και Γλυπτικής]] για το δίπλωμά του το 1673. Ζωγράφισε μυθολογικές και βιβλικές σκηνές στο [[παλάτι του Λούβρου]] και το [[παλάτι του Κεραμεικού]] και πέρασε εννέα χρόνια ζωγραφίζοντας στις Βερσαλλίες.
Το 1673 ονομάστηκε επίκουρος καθηγητής της Βασιλικής Ακαδημίας, αλλά η εργασία του δεν τον εμπόδισε να δεχτεί το 1689 την πρόσκληση του Λόρδου Μόνταγκιου να διακοσμήσει την κατοικία του στο [[Λονδίνο]].
[[Αρχείο:Intérieur du dôme de l'Église Saint-Louis-des-Invalides.jpg|αριστερά|μικρογραφία|250x250εσ|Ο τρούλος του [[Μέγαρο των Απομάχων|μεγάρου των Απομάχων]]]]
Επισκέφτηκε το Λονδίνο δύο φορές, παραμένοντας τη δεύτερη φορά για περισσότερα από δύο χρόνια. Ο [[Γουλιέλμος Γ΄ της Αγγλίας]] μάταια προσπάθησε να τον κρατήσει στην Αγγλία με την πρόταση να διακοσμήσει το [[Παλάτι του Χάμπτον Κορτ|Χάμπτον Κορτ]], καθώς ο επιθεωρητής των Βασιλικών Κτηρίων [[Ζυλ Αρντουάν-Μανσάρ]] τον κάλεσε να επιστρέψει στο Παρίσι για να αναλάβει τον τρούλο του [[Μέγαρο των Απομάχων|μεγάρου των Απομάχων]]. Οι διακοσμήσεις του Οίκου Μόνταγκιου καταστράφηκαν, αυτές των Βερσαλλιών και ο τρούλος των Απομάχων, πέραν των πινάκων του, δίνουν μια εικόνα του ταλέντου του. 

Το 1699 έγινε διευθυντής της Βασιλικής Ακαδημίας. Κατά τα επόμενα χρόνια, ο Λα Φος εκτέλεσε πολλές άλλες σημαντικές διακοσμήσεις σε δημόσια κτήρια και ιδιωτικά μέγαρα. Από το 1709 έως το 1715 δημιούργησε πίνακες για τον καθεδρικό ναό της [[Παναγία των Παρισίων|Παναγίας των Παρισίων]]. 

Πέθανε σε ηλικία 80 ετών, εργαζόμενος ακόμη, στο Παρίσι στις 13 Δεκεμβρίου 1716. 

Θεωρείται ένας από τους σημαντικότερους Γάλλους ζωγράφους γύρω στο 1700, με τους [[Αντουάν Κουαπέλ]] και [[Ζαν Ζουβενέ]] διασφάλισαν τη μετάβαση από τον [[Κλασικισμός|κλασικισμό]] του 17ου στο [[ροκοκό]] του 18ου αιώνα. 

== Επιλογή έργων ==
<gallery widths="220" heights="220" perrow="4">
Αρχείο:Hercule entre la Volupté et la Vertu charles de la fosse musée nevers meudon.JPG|*Ο Ηρακλής ανάμεσα στην Ηδονή και την Αρετή,* Μουσείο του [[Νεβέρ]]
Αρχείο:Madame-de-Montespan2.jpg|Η [[Μαντάμ ντε Μοντεσπάν]], 1677, [[Ανάκτορο των Βερσαλλιών|Βερσαλλίες]]
Αρχείο:Charles de La Fosse - Acis et Galathée.jpg|*Άκις και Γαλάτεια,* Μουσείο Τέχνης της [[Τουλόν]]
Αρχείο:Charles de la fosse adieux hector et andromaque salon 1699 coll part.jpg|*Ο αποχαιρετισμός του Έκτορα και της Ανδρομάχης*, 1699, [[Μουσείο του Λούβρου|Λούβρο]]
Αρχείο:Le triomphe de bacchus charles de la fosse.JPG|*Ο Θρίαμβος του Βάκχου,* 1700, [[Μουσείο του Λούβρου|Λούβρο]]
Αρχείο:Charles de La Fosse - Le sacrifice d'Iphigénie - Google Art Project.jpg|*Η θυσία της Ιφιγένειας,* περ. 1710, Βερσαλλίες
Αρχείο:Charles de la fosse le christ et les pelerins demmaus092321).jpg|*Ο Χριστός και οι προσκυνητές στους Εμμαούς*
Αρχείο:Charles de La Fosse - The Finding of Moses - WGA12309.jpg|*Η εύρεση του Μωυσή*, 1675-1680, [[Μουσείο του Λούβρου|Λούβρο]]
Αρχείο:Plafond-Salon d'Apollon-Versailles.jpg|Οροφή στο *Σαλόνι του Απόλλωνα* στις [[Ανάκτορο των Βερσαλλιών|Βερσαλλίες]]
Αρχείο:Salon de Mars-LA FAMILLE DE DARIUS AUX PIEDS D'ALEXANDRE.jpg|Η οικογένεια του Δαρείου στα πόδια του [[Αλέξανδρος ο Μέγας|Αλέξανδρου]], [[Ανάκτορο των Βερσαλλιών|Βερσαλλίες]]
Αρχείο:La Fosse - LE REPOS DE DIANE.jpg|*Η ανάπαυση της Ντιάνας*, Μουσείο της [[Ρεν]]
Αρχείο:Charles de La Fosse (1636-1716) - The Rape of Europa - 266411 - National Trust.jpg|*Η αρπαγή της Ευρώπης'', National Trust, Λονδίνο


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 17ου αιώνα
Κατηγορία:Γάλλοι ζωγράφοι του 18ου αιώνα